دموکراسی فدایی‌لری 22- جی گونده ده تورکیه‌نین دؤرد بیر طرفینده دموکراسی کئشیگینی داوام ائتدیریرلر.
میلیون‌لار دموکراسی کئشیگینی بایراما چئویردی.
ایستانبولون بوتون سمت‌لرینده وطنداش‌لار یئنه بؤیوک بیر جوشغو ایله دموکراسی اوچون مئیداندا‌دیر.
تاکسیم مئیدانیندا گنج‌لر، یاشلی‌لار، قادین‌لار و کیشی‌لر، چیگین-چیگینه میللی ایراده‌یه صاحب چیخدی‌لار.
دؤولت باشچی‌سی رجب طیب اردوغانین ایقامتگاهی‌نین یئرلشدیگی کیسیک‌لی مئیدانی دموکراسی کئشیکچی‌لرینین دیگر بیر آدرسی‌دیر.
چئوریلیشه قارشی بیرلیک و برابرلیک نوماییش ائتدیرن وطنداش‌لار سحرین ایلک ساعت‌لارینا قدر بیر آن بئله میدان‌دان آیریلمادی‌لار.
زئیتونبورنو، ساراچخانه، سولطانبی‌لی، بئیکوز و دیگر سمت‌لرده میدان‌لار دونن آخشام‌ دا اللرینده تورک بایراق‌لاری اولان دموکراسی کؤنول‌لولرینی قبول ائتدی.
دموکراسی کئشیگی‌نین توتولدوغو ان بؤیوک یئرلردن بیری ده آنکارا‌داکی پرزیدنت جومهور باشقانلیغی ساراییندا  اولان میللت مسجیدی‌نین قارشی‌سی اولدو.
جمعیتین هر طبقه‌سین‌دن اولان اینسان‌لار دموکراسی‌یه صاحب چیخدی‌لار.
موغلانین بودروم قصبه‌سیندکی دموکراسی کئشیگینده اینجه صعنت نماینده‌لری ایشتیراک ائتدی‌لر.
ایکینجی بیر امره قدر میدان‌لاری دولدورماغا داوام ائده‌جک‌لرینی وورغولایان میللی ایراده کئشیکچی‌لری‌نین جوشغوسو سحرلره قدر داوام ائدیر.
